EkBass/fiwiki-20250220-pages-articles huggingface dataset:
Rubiinikukastaja

Rubiinikukastaja (Prionochilus percussus) on pienikokoinen kaakkoisaasialainen varpuslintu. == Koko ja ulkonäkö == Linnun pituus on 8–9 cm. Ruumiinmuodoltaan se on töpäkkä ja lyhytpyrstöinen, käytökseltään kiukkuinen ja äänekäs. Koiras on alapuolelta keltainen, sen rinnassa on punainen viiru, myös päälaella on punaista, ja tummalla poskella on vaalea viiksijuova. Naaras on väritykseltään vihertävä, vain rinnassa on hieman keltaista. Lajista tunnetaan kolme alalajia. Temminck kuvaili lajin holotyypin Jaavalta vuonna 1826.IBC == Esiintyvyys == Rubiinikukastaja elää Kaakkois-Aasiassa Indonesiassa, Malesiassa, Thaimaassa ja Myanmarissa. Sen elinympäristön ala on 100 000–1 000 000 neliökilometriä. == Elinympäristö == Trooppiset ja subtrooppiset kosteat alankometsät. == Ravinto == Rubiinikukastajien ruokavalioon sisältyy marjoja, varsinkin mistelinmarjoja, hyönteisiä, hämähäkkejä ja kukkien mettä, jota se imee teriöistä putkimaisella kielellään. Laji levittää tehokkaasti misteliä, koska se pyyhkii kloaakkinsa puun tai pensaan oksaan, jolloin mistelin sulamattomat siemenet tarttuvat oksaan, johon ne itävät. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 === Viitteet === == Aiheesta muualla == *Kuva naaraasta Oriental Bird Images Luokka:Kukastajat
Guillaume Michel Jérôme Meiffren Laugier

Guillaume Michel Jérôme Meiffren de Laugier, Chartrousen paroni (1772 Arles, Ranska – 1843 Arles) oli ranskalainen aatelismies sekä kasvi- ja lintutieteilijä. Laugier työskenteli Coenraad Jacob Temminckin kanssa ja yhdessä he kuvailivat uudet lintulajit, rubiinikukastajan (Prionochilus percussus) vuonna 1826IUCN ja brahmanpöllön (Athene brama) 1821.Global Owl Project He kirjoittivat laajan viisiosaisen lintutieteellisen teoksen Nouveau Recueil de Planches Coloriees D'Oiseaux (1820–1839, F.G. Levrault, Pariisi).Biblio.com Laugier toimi Arlesin pormestarina vuosina 1824–1830.Memo == Lähteet == Luokka:Ranskalaiset ornitologit Luokka:Ranskalaiset kasvitieteilijät Luokka:Vuonna 1772 syntyneet Luokka:Vuonna 1843 kuolleet
Port Hedland to Marble Bar Railway

Port Hedland to Marble Bar Railway (myös Marble Bar Railway) oli vuosina 1911–1951 toiminut Western Australian Government Railwaysin omistama kapearaiteinen rautatieosuus Länsi-Australian osavaltiossa Australiassa. Rautatien raideleveys oli 1 067 mm, ja se yhdisti osavaltion pohjoisrannikolla sijainneen Port Hedlandin satamakaupungin sisämaassa sijaineeseen Marble Barin kaivoskaupunkiin. Rautatien avautuessa liikenteelle se oli järjestyksessään toinen Pilbaran alueen rautateistä. Rautatien avautuessa liikenteelle lähin toinen rautatieasema oli Marble Barista etelään sijainnut Meekatharra. Tämän vuoksi kiskot ja rautatiekalusto oli laivattava Port Hedlandiin. Rautatien lakkauttamiselle annettiin lupa 18. joulukuuta 1950. Viimeinen juna Port Hedlandista lähti 25. lokakuuta 1951 ja rautatie lakkautettiin 31. lokakuuta 1951. == Kirjallisuutta== * * * * ==Lähteet== Luokka:Australian rautatieliikenne Luokka:Kapearaiteiset rautatiet
Applied Physics Letters

Applied Physics Letters on vertaisarvioitu sovelletun fysiikan julkaisusarja, jota julkaisee viikoittain American Institute of Physics. Se on yksi viitatuimmista fysiikan alan julkaisuista; vuonna 2008 sen vaikuttavuuskerroin oli 3.726 Thomson Reutersin (nyk. Clarivate Analyticsin) Journal Citation Reportsin mukaan. Ensimmäisen kerran Applied Physics Letters julkaistiin vuonna 1962. ==Lähteet== Luokka:Yhdysvaltalaiset tiedelehdet Luokka:Fysiikkalehdet
Laukaan korjaamo

Laukaan korjaamo oli Tie- ja Vesirakennushallituksen (TVH) keskuskorjaamo Laukaassa. Se perustettiin vuonna 1944 puolustusministeriön linnoitustoimiston korjaamona. Linnoitustoimisto luovutti sen TVH:lle vuonna 1945 rakennustöiden ollessa yhä kesken. Vuonna 1946 TVH siirsi keskuskorjaamonsa Korialta Laukaaseen. Korjaamo oli suoraan TVH:n alainen ja sitä johdettiin Helsingistä. Siellä korjattiin TVH:n autoja ja muuta tienpitokalustoa, kehiteltiin uutta kalustoa muun muassa lumiaurojen prototyyppejä, sekä valmistettiin koko Suomen siltalaakerit. Korjaamo työllisti parhaimmillaan 150 henkeä. Korjaamon toiminta TVH:n keskuskorjaamona lakkautettiin vuoden 1961 alusta ja se muutettiin Keski-Suomen tie- ja vesirakennuspiirin konekorjaamoksi. Siellä tehtiin kuitenkin TVH:n ja muiden piirien töitä kunnes vuonna 1964 se supistettiin normaalin piirikorjaamon tasolle. ==Lähteet== Luokka:Laukaan rakennukset ja rakennelmat Luokka:Suomen tiet
Castinus

Flavius Castinus (k. 425) oli roomalainen sotilas ja poliitikko, joka toimi Rooman armeijan ylipäällikkönä (magister militum) keisari Honoriuksen ja hänen seuraajansa Johanneksen aikana. Hän kaappasi vallan Länsi-Roomassa Honoriuksen kuoltua vuonna 423 ja nimitti keisarillisten notaarien esimiehen Flavius Johanneksen augustukseksi. Johanneksen hallinnon aikana hän oli valtakunnan johdon kakkosmies ja toimi myös konsulina vuonna 424. Itä-Rooman keisarin Theodosius II:n lähettämät sotajoukot kuitenkin syöksivät Johanneksen vallasta vuonna 425 surmaten samalla keisarin, ja samassa yhteydessä myös Castinus surmattiin. == Lähteet == *Arto Kivimäki ja Pekka Tuomisto: Rooman keisarit, Karisto 2005 Luokka:Roomalaiset poliitikot Luokka:Roomalaiset sotilaat Luokka:Vuonna 425 kuolleet Luokka:Syntymävuosi tuntematon
Paksunokkakukastajat

Paksunokkakukastajat (Prionochilus) on toinen kukastajien heimon varpuslintusuvuista. Paksunokkakukastajat ovat pieniä, 9–10 cm pitkiä, lyhytpyrstöisiä varpuslintuja, joilla on ruumiin kokoon nähden tukeva nokka. Sukuun kuuluu kuusi lajia, jotka kaikki elävät Kaakkois-Aasiassa. Neljän lajin koiraat ja naaraat ovat erivärisiä. Suvun lajit ovat kiinteästi yhteydessä misteliin, jonka marjoja ne syövät ja levittävät siemeniä ulosteidensa mukana. Paksunokkakukastajia on kuusi lajia:BirdLife Suomi, maailman lintujen suomenkieliset nimet * Oliivikukastaja (Prionochilus olivaceus) * Pensaskukastaja (Prionochilus maculatus) * Rubiinikukastaja (Prionochilus percussus) * Palawaninkukastaja (Prionochilus plateni) * Borneonkukastaja (Prionochilus xanthopygius) * Harlekiinikukastaja (Prionochilus thoracicus) == Lähteet == Luokka:Kukastajat
Valerius Licinianus Licinius

Valerius Licinianus Licinius (315–326) oli Rooman keisarin Liciniuksen poika, joka toimi isänsä kanssahallitsijana (caesar) 1. maaliskuuta 317 alkaen aina isänsä Liciniuksen kukistumiseen 19. syyskuuta 324 saakka. Hänet oli nimitetty caesariksi Serdicassa (nyk. Sofia) Moesian provinssissa. Kun Konstantinus Suuri kukisti hänen isänsä Liciniuksen syyskuussa 324, myös Licinianus Licinius joutui luopumaan asemastaan. Hän kuitenkin pysyi elossa vuoteen 326, jolloin hänet teloitettiin Konstantinuksen käskystä vain 11-vuotiaana. == Aiheesta muualla == Luokka:Roomalaiset poliitikot
Zookeeper

Zookeeper on yhdysvaltalainen komediaelokuva vuodelta 2011. Elokuvan on ohjannut Frank Coraci ja pääosassa on Kevin James. Äänirooleissa on useita tunnettuja näyttelijöitä, kuten Sylvester Stallone ja Adam Sandler. Elokuvan ensi-illaksi ilmoitettiin aluksi 8. lokakuuta 2010, mutta se siirrettiin heinäkuulle 2011. ==Lähteet== Luokka:Yhdysvaltalaiset komediaelokuvat Luokka:Vuoden 2011 yhdysvaltalaiset elokuvat Luokka:Frank Coracin ohjaamat elokuvat
Dmitri Baženov

Dmitri Ivanovitš Baženov (, 7. heinäkuuta 1904 nykyisen Udmurtian Balezinon piirin Karšurin kylä – 1946 Kislovodsk) oli udmurttilainen kirjailija. Dmitri Baženov syntyi kyläkoulun opettajan perheeseen. Hän kävi Glazovin opettajaopiston ja työskenteli opettajana, Možgan kansanvalistusosaston johtajana, NKP(b):n aluekomitean agitproposaston työntekijänä sekä Jakšur- Bodjan opettajaopiston johtajana. Baženov tunnetaan parhaiten lehtimiehenä ja kirjallisuuskriitikkona. Hänen kaunokirjallinen pääteoksensa on pienoisromaani Śöd peri (”Musta vihuri”, 1927), joka kuvaa Venäjän kansalaissotaan osallistuneita nuorisoliittolaisia. ==Lähteet== Luokka:Udmurtinkieliset kirjailijat Luokka:Vuonna 1904 syntyneet Luokka:Vuonna 1946 kuolleet
Valens (caesar)

Gaius Aurelius Valerius Valens (hallitsijanimeltään Gaius Aurelius Valerius Valens Pius Felix Augustus, kuoli tammi-helmikuussa 317) oli Rooman keisari yhdessä Liciniuksen kanssa 8. lokakuuta 316 alkaen kuolemaansa saakka. Ennen keisariksi tuloaan hän oli toiminut Daakian rajajoukkojen komentajana Liciniuksen alaisuudessa. Valensin keisariksi nimittänyt Rooman valtakunnan itäosan augustus Licinius oli jo pitkään ollut sotajalalla lännen keisaria Konstantinus Suurta vastaan. Rauhanneuvottelut Konstantinuksen kanssa epäonnistuivat, ja Campus Ardiensiksen taistelussa tammikuussa 317 Licinius hävisi tälle toistamiseen. Huolimatta tappiosta Konstantinus antoi Liciniuksen jäädä virkaan. Hän tyytyi vain ottamaan hallintaansa Liciniuksen hallussa olleet Euroopan puoleiset alueet, mutta vaati, että hänen kiusakseen keisariksi nimitetty Valens erotetaan tehtävästään. Liciniuksen oli pakko suostua tähän, ja niinpä hän antoi teloittaa Valensin joko tammi- tai helmikuussa 317. == Lähteet == * Arto Kivimäki ja Pekka Tuomisto: Rooman keisarit, Karisto 2005 Luokka:Rooman keisarit Luokka:Syntymävuosi tuntematon Luokka:Vuonna 317 kuolleet
Ivan Djadjukov

Ivan Tihonovitš Djadjukov (, 11. syyskuuta 1896 – 1955) oli udmurttilainen kirjailija. Ivan Djadjukov syntyi talonpojan perheeseen nykyisen Udmurtian Zavjalovon piirin Babinon kylässä. Vuonna 1918 hän liittyi vapaaehtoisena puna-armeijaan, jonka riveissä hän osallistui Venäjän kansalaissotaan. Vuonna 1920 hän opiskeli Sarapulin puoluekoulussa ja työskenteli sen jälkeen Gudyri- lehden toimituksessa. Djadjukov kirjoitti 1920-luvun alusta lähtien ajankohtaista kansalaislyriikkaa ja kertomuksia, joiden taiteellinen arvo on usein vähäinen. Kirjailijan pääteoksena pidetään vuonna 1925 ilmestynyttä, Venäjän vallankumousta edeltävää udmurttikylää kuvaava kertomusta Paška Pedor (”Fjodor Paškin”), jonka hän 1930-luvulla laajensi pienoisromaaniksi. Djadjukov tunnetaan myös lastenkirjailijana. ==Suomennettu teos== * Pajut kahisevat. Teoksessa Murskautuneet tähdet: udmurtialaisia novelleja. Toimittanut ja suomentanut Esa-Jussi Salminen. Kemi: Atrain & Nord, 2020. ==Lähteet== ==Aiheesta muualla== * Kratkaja literaturnaja entsiklopedija: Ivan Djadjukov Luokka:Udmurtinkieliset kirjailijat Luokka:Vuonna 1896 syntyneet Luokka:Vuonna 1955 kuolleet
Daniil Maiorov

Daniil Afinogenovitš Maiorov (, 15. joulukuuta 1889 – 25. huhtikuuta 1923) oli udmurttilainen runoilija. Daniil Maiorov syntyi nykyisen Udmurtian Grahovon piirin Verhnjaja Igran kylässä köyhän talonpojan perheeseen. Vuodesta 1912 hän työskenteli rautatieläisenä ja työläisenä Ašgabatissa ja Kokandissa. Vuoden 1917 lopussa Maiorov muutti takaisin kotiseudulleen ja meni töihin Jelabugassa ilmestyneen udmurtinkielisen Gudyri-lehteen. Vuonna 1921 hän siirtyi toimituksen mukana Iževskiin. Maiorov kirjoitti ajankohtaista vallankumouslyriikkaa, käänsi udmurtiksi venäläisiä lauluja ja laati näytelmiä näytelmäkerhoja varten. Maaliskuussa 1923 hän palasi kotikyläänsä, jossa hän joutui henkirikoksen uhriksi. ==Lähteet== ==Aiheesta muualla== * Kratkaja literaturnaja entsiklopedija: Daniil Maiorov Luokka:Udmurtinkieliset kirjailijat Luokka:Vuonna 1889 syntyneet Luokka:Vuonna 1923 kuolleet
Oliivikukastaja

Oliivikukastaja (Prionochilus olivaceus) on Filippiinien kotoperäinen varpuslintu. == Esiintyminen == Oliivikukastaja elää Filippiineillä ja siitä tunnetaan kolme alalajia. Sen elinympäristön ala on 100 000–1 000 000 neliökilometriä. Tweeddale kuvaili lajin holotyypin Dinagatista Filippiineiltä vuonna 1877.IBC == Elinympäristö == Trooppiset ja subtrooppiset kosteat alankometsät. == Lähteet == == Aiheesta muualla == *(Oriental Bird Images) Kuva Luokka:Kukastajat
Paradise Alley – helvetin kapakka

Paradise Alley – helvetin kapakka (Paradise Alley) on vuonna 1978 ensi-iltansa saanut yhdysvaltalainen draamaelokuva, jonka on ohjannut, käsikirjoittanut ja tuottanut Sylvester Stallone. Stallone esittää myös pääosaa. == Juoni == Kolme amerikanitalialaista veljestä elävät 1940-luvun Yhdysvaltain slummeissa, ja yrittävät pysyä elossa tienaamalla elantonsa painimatseista. Pian kolmikosta kehittyy huippupainijakolmikko, eikä heidän enää tarvitse asua slummissa. ==Arvioita== Video-oppaassa vuodelta 1994 Bello Romano pitää Stallonen esikoisohjausta voimattomana ja antaa elokuvalle yhden tähden viidestä, mikä vastaa sanallista arviota ”huono”. ==Lähteet== Luokka:Sylvester Stallonen ohjaamat elokuvat Luokka:Yhdysvaltalaiset draamaelokuvat Luokka:Vuoden 1978 yhdysvaltalaiset elokuvat Luokka:Universal Picturesin elokuvat Luokka:Elokuvat köyhyydestä
Trullevi

Trullevi () on noin viiden kilometrin pituinen kapea Perämereen työntyvä niemi Kokkolassa Perhonjoen suiston ja Trullöfjärdenin lahden länsipuolella. Trullevi oli Kokkolan laivaväylää suojaava saari vielä 1700-luvulla, jolloin sen nimi oli Trullö. Pitkä ja kapea niemi on syntynyt maannousun seurauksena, ja sen arvokkaisiin luontokohteisiin kuuluvat mm. pirunpellot sekä maannousun muokkaamat rantaniityt ja fladajärvet. Niemen luoteiskärjessä Pohjois-Kupussa () sijaitsee kalasatama. Alle sadan metrin levyinen Kubbsundetin salmi erottaa Etelä-Kupun () saaren Pohjois-Kupusta. Sataman ja saaren eteläpuolella pienen Lilla Sandvikenin lahden rannalla sijaitsee Valkohiedan uimaranta. ==Lähteet== Luokka:Perämeri Luokka:Kokkolan luonto Luokka:Suomen niemet
Jotapianus

M. F(ulvius?) Ru(fus?) JotapianusCambridge Ancient History s. 38 (hallitsijanimeltään Imperator Caesar M. F. Ru. Iotapianus Augustus, k. kesällä 249) oli roomalainen sotilas, joka julistautui Rooman keisariksi Kappadokiassa tai Syyriassa vuonna 248. Kapina kuitenkin epäonnistui omat kannattajat surmasivat Jotapianuksen kesällä 249.Rooman keisarit s. 492 Kapina oli saanut alkunsa ankarasta verotuksesta, ja oli suunnattu silloisen keisarin Philippus Arabsin veljeä Gaius Julius Priscusta vastaan. Priscus oli Rooman itäisten provinssien johdossa (rector Orientis) ja verottanut raskaasti provinsseja, mikä oli aiheuttanut vihaa häntä kohtaan. Aurelius Victorin ja Polemius Silviuksen mukaan kapina ei ollut sotilaallinen vallankaappausyritys, vaan pikemminkin paikallisten provinssien asukkaiden ja ylimystön nousu vastarintaan korkeita veroja vastaan.Körner, Rebellions During the reign of Phillip the Arab (244-249 A.D.): Iotapianus, Pacatianus, Silbannacus, and Sponsianus: 2. Jotapianus Nykyhistorioitsijoiden mukaan Jotapianus saattoi väittää kuuluvansa Emesasta lähtöisin olleeseen Severusten sukuun ja olleen sukua keisari Severus Alexanderille. Aurelius Victorin mukaan Jotapianus väitti olevansa sukua itse Aleksanteri Suurelle ja hänen nimensä muistuttaa Kommagenen kuningattarien nimiä (Jotape I ja II). Kommagenen kuninkaat, erityisesti Antiokhos I, väittivät olevansa Aleksanteri Suuren perillisiä. On mahdollista, että Jotapianus oli lähtöisin kuninkaallisesta kommageneläisestä suvusta. Varmaa on kuitenkin, että hän kuului paikalliseen aristokratiaan, mutta ei tiedetä missä asemassa hän oli ennen kapinaa. Jotapianuksen kapina tapahtui todennäköisesti Philippuksen hallintokauden lopulla. Zosimoksen mukaan kapina kukistettiin vielä Philippuksen kauden aikana mutta Aurelius Victor kertoo, että Jotapianusta ei vielä surmattu ennen kuin vasta keisari Deciuksen aikana. Kapinan tapahtumista on hyvin vähän tietoa. Tiedetään vain, että Jotapianuksen tappoivat hänen omat kannattajansa. On epäselvää, miten Philippus reagoi kapinaan. Zosimoksen mukaan hän joutui paniikkiin kuullessaan siitä, mutta tämä on luultavasti fiktiota. Loppujen lopuksi Jotapianuksen kapina ei ollut kovin vakava uhka valtakunnalle. Zosimoksen mukaan se pystyttiin kukistamaan helposti. == Lähteet == * * * === Viitteet === Luokka:Roomalaiset sotilaat Luokka:Roomalaiset usurpaattorit Luokka:Vuonna 249 kuolleet Luokka:Syntymävuosi tuntematon
K.O.V.A.

K.O.V.A. (F.I.S.T.) on vuonna 1978 ensi-iltansa saanut yhdysvaltalainen draamaelokuva, jonka ohjasi Norman Jewison. Sen pääosaa näyttelee Sylvester Stallone, joka toimi myös tuottajana ja Joe Eszterhasin rinnalla toisena käsikirjoittajana). Muissa keskeisissä rooleissa nähdään Rod Steiger ja Peter Boyle. Elokuvan Suomen ensi-ilta oli 10. marraskuuta 1978. Elokuva kertoo ammattiyhdistyksen synnystä Ohiossa vuonna 1937. Kuljetusalan liiton johtoon nousee unkarilaissyntyinen mies (Stallone). == Lähteet == Luokka:Yhdysvaltalaiset draamaelokuvat Luokka:Vuoden 1978 yhdysvaltalaiset elokuvat Luokka:Norman Jewisonin ohjaamat elokuvat Luokka:Joe Eszterhasin käsikirjoittamat elokuvat
Al Capone (elokuva)

Al Capone () on yhdysvaltalainen, Steve Carverin ohjaama vuoden 1975 rikoselokuva, sen pääosissa nähdään Ben Gazzara, Harry Guardino, Susan Blakely, sekä Sylvester Stallone varhaisessa elokuvaroolissa. Elokuva on elämäkerta pahamaineisesta Al Caponesta, vaikkakin suurin osa siitä on oletettavasti fiktiota. Elokuva julkaistiin DVD:llä Yhdysvalloissa ensimmäisen kerran 29. maaliskuuta 2011 Shout! Factoryn kautta ja on ollut saatavilla Euroopassa jonkin aikaa. == Juoni == Tarina kertoo chicagolaisen gangsteri Al Caponen noususta ja kukistumisesta, sekä hänen osoittamastaan vallasta Chicagon kaupunkia kohtaan kieltolain aikana. Alkaen vuodesta 1918, Capone viettää aikaa muiden gangstereiden kanssa, kunnes rikolliset Johnny Torrio (Harry Guardino) ja Frankie Yale (John Cassavetes) löytävät hänet. Sitten hän puskee tiensä Chicagon alamaailmaan, taistellen mafiosoja, Hymie Weissia ja George "Bugs" Morania, vastaan, samalla haihatellen flapper Iris Crawfordia (Susan Blakely) ja tullen Chicagon rikkollisuuden kärkimieheksi kunnianhimoisen henkivartijansa, Frank "The Enforcer" Nittin (Sylvester Stallone), avulla. Myöhemmin, ystävänpäivän verilöylyn vanavedessä Capone lähetetään vankilaan, ei murhan tai muun väkivaltaisen rikoksen vuoksi, vaan veronkierron. Hän saa vankilassa kupan, ja kuolee vuonna 1947. Luokka:Vuoden 1975 yhdysvaltalaiset elokuvat Luokka:Mafiaelokuvat Luokka:Steve Carverin ohjaamat elokuvat Luokka:Yhdysvaltalaiset elämäkertaelokuvat
Eläköön (laiva)

thumb|250px|Eläköön Toppilan satamassa ennen vuotta 1901. Eläköön oli luotsilaitoksen päällikköalus, joka valmistui Tukholmassa Finnbodan telakalla v. 1886. Alus edusti vanhaa laivanrakennustyyliä parhaimmillaan. Kahdella potkurilla varustettu alus oli Suomen korkeimpien virkamiesten käytössä maan itsenäistymisen jälkeen, toimien edustusaluksena mm. ulkomaisten merkkihenkilöiden vieraillessa maassa. Koneet poistettiin siitä 1950-luvun alussa, jolloin 1. merenmittausretkikunta sai sen asuntoaluksekseen. Lopullisesti se poistettiin käytöstä v. 1963. Nimen alukselle antoi keisari Aleksanteri III.Lappeenranta.fi, Keisarillisia matkoja kaakkois-suomessa, Saimaan kanavalla syntyy laivoja == Lähteet == ==Aiheesta muualla== *Koiviston viesti 2/2008 s.6 Keisarit ja kuninkaat käymässä * 'Eläköön' - kruunupäiden ja ylhäisyyksien laiva virkaheitoksi, Seura, 19.08.1936, nro 34, s. 18, Kansalliskirjaston digitaaliset aineistot Luokka:Merenmittaustukialukset
Kimmo Kääriäinen

Kimmo Kääriäinen (s. 18. lokakuuta 1959 Kouvola) on Kirkkohallituksen ulkoasian osaston johtaja (2010–). Hän on valmistunut Helsingin yliopistosta teologian tohtoriksi 1989 ja valtiotieteen kandidaatiksi 1991. Kääriäinen aloitti pappina Kuopion Kallaveden seurakunnan pastorina 1984 ja toimi vuodesta 1990 nuorempana tutkijana Suomen Akatemiassa. Vuodesta 1997 hän on ollut Kirkon tutkimuskeskuksen palveluksessa, ensin tutkijana, vuodesta 2001 vuoteen 2010 johtajana. == Julkaisut == * * * Religion in Russia after the collapse of communism : religious renaissance or secular state. Mellen Press, 1998 * * Church at the turn of the millennium / Kari Salonen, Kimmo Kääriäinen, Kati Niemelä. Research Institute of the Evangelical Lutheran Church in Finland, 2001 * * * Matkassa maailmalla : kirkon ulkosuomalaistyö 1900-luvulla, toim. Kimmo Kääriäinen. Kirkon tutkimuskeskus, 2003 * * * Church in change: The Evangelical Lutheran Church of Finland from 2000 to 2003 / [translation: Virginia Mattila]. Church Research Institute, 2005 * Religion in Finland : decline, change and transformation of Finnish religiosity, Kati Niemelä, Kimmo Ketola. Church Research Institute, 2005 * Ministry to Finns abroad, toim. Kimmo Kääriäinen and Eila Helander. Church Research Institute, 2007 * == Lähteet == Luokka:Suomalaiset teologit Luokka:Vuonna 1959 syntyneet Luokka:Elävät henkilöt
Paul Andrea

Paul Lawrence Andrea (s. 31. heinäkuuta 1941 North Sydney, Nova Scotia, Kanada) on uransa lopettanut kanadalainen jääkiekkoilija, pelipaikaltaan oikea laitahyökkääjä. Andrea edusti ammattilaisurallaan NHL:ssä New York Rangersia, Pittsburgh Penguinsia, California Golden Sealsia ja Buffalo Sabresia sekä WHA:ssa Cleveland Crusadersia. NHL:ssä Andrea pelasi 150 runkosarjan ottelua tehopistein 31+49=80. WHA:ssa Andrea pelasi runkosarjassa 135 ottelua joissa teki tehopisteet 36+48=84. Nykyisin Andrea asuu synnyinkaupungissaan Nova Scotian provinssin North Sydneyssä. ==Lähteet== * * Luokka:Kanadalaiset jääkiekkoilijat Luokka:Vuonna 1941 syntyneet Luokka:Elävät henkilöt
Dm3

Dm3 voi tarkoittaa ainakin seuraavia * dm³, kuutiodesimetri, litraa vastaava tilavuusmitta * Dm3, suomalainen moottorikiitojuna * Dm3, ruotsalainen sähköveturisarja.
Jundallah

Jundallah (suom. Jumalan sotilaat), (, englanninkielinen lyhenne PRMI) on iranilainen vastarintaliike Balochistanissa. Jundallah väittää ajavansa maan sunnimuslimien asiaa. Liike toteuttaa päämääräänsä terrorismilla, muun muassa pommi-iskuin, sieppauksin ja väijytyksin. Kohteena ovat olleet muun muassa Iranin vallankumouskaartit ja poliisit. Liikkeessä on 1 000 taistelijaa. Jundallahin sanotaan tappaneen 400 iranilaista sotilasta ja satoja siviilejä. Liike on osa belutšien vastarintaliikettä. Jundallahia väitetään Iranissa ja joskus muuallakin Yhdysvaltain salaa tukemaksi. Mutta toisaalta monet myös uskovat Jundallahilla olevan al-Qaida-kytkentöjä. Luokka:Islamilaiset terroristijärjestöt Luokka:Puolisotilaalliset järjestöt Luokka:Jihadistijärjestöt
Strap-on

Strap-on eli vyödildo on tavanomaisesti vyötärölle valjain puettava dildo. Valjaat pitelevät dildoa paikallaan penetraation ajan ja mahdollistaa käsien olemisen vapaana. Strap-on-dildoja valmistetaan esimerkiksi kumista, vinyylistä tai nahasta. Strap-on mahdollistaa naisen harjoittaa anaaliyhdyntää miehen tai anaali-, emätinyhdyntää naisen kanssa. Yhtä lailla seksivälinettä voi käyttää mies biologisen peniksensä lisäksi tai sen toimivuuden korvaajana. ==Lähteet== Luokka:Seksivälineet Luokka:Englanninkieliset sanat ja sanonnat de:Dildo#Strap-on
Fraunhofer-instituutti

Fraunhofer-instituutti () on saksalainen sovelletun tekniikan tutkimusyhteisö. Se ylläpitää yhteensä kuuttakymmentäseitsemää eri tutkimuslaitosta ja -yksikköä Saksassa, Yhdysvalloissa, Englannissa ja Aasiassa. Nimensä instituutti on saanut saksalaisen fyysikon Joseph von Fraunhoferin mukaan, joka kehitti spektrin niin sanottujen Fraunhoferin viivojen tutkimusta. Vuonna 1949 perustettu Fraunhofer-instituutti on Euroopan suurin teknisen alan tutkimuslaitos, joka vuonna 2014 työllisti 23 000 henkeä ja jonka vuosibudjetti vuonna 2014 oli noin 2 miljardia euroa. ==Katso myös== *MP3 == Lähteet == ==Aiheesta muualla== * Fraunhofer-Gesellschaft * Luokka:Tekniikan tutkimuslaitokset
Wallander – Kylähullu

Kylähullu on vuonna 2005 julkaistu Jørn Faurschoun ohjaama ruotsalaisen Wallander-elokuvasarjan toinen osa. ==Tarina== Elokuva alkaa, kun harmittomana pidetty kylähullu menee pankkiin pommi kaulassaan ja vaatii rahaa käteisenä sekä muutaman kymppitonnin tilisiirtoa. Tilisiirron pankkitilin numero johtaa Wallanderin plastiikkakirurgisia operaatioita tekevään yritykseen Tanskaan. Miksi joku oli antanut kylähullulle pommin ja lähettänyt tämän tekemään pankkiryöstöä? Miten tanskalainen lääkäriasema liittyy tapaukseen? ==Rooleissa== == Aiheesta muualla == * Luokka:Ruotsalaiset Wallander-elokuvat Luokka:Vuoden 2005 ruotsalaiset elokuvat
Henry Dreyfuss

Henry Dreyfuss (2. maaliskuuta 1904 – 5. lokakuuta 1972) oli yhdysvaltalainen teollinen muotoilija. ==Ura== Dreyfuss syntyi Brooklynissä. Koska hän oli yksi 1930–1940-lukujen kuuluisimmista muotoilijoista, Dreyfuss paranteli dramaattisesti omien luomustensa ilmettä, tunnetta ja käytettävyyttä. Toisin kuin Raymond Loewy ja muut tuolloiset suunnittelijat, Dreyfuss ei ollut stilisti: hän sovelsi maalaisjärkeä ja tieteellistä lähestymistapaa suunnitteluongelmissa. Hänen työnsä sekä kansantajuistivat julkista menekkiä että kokoonpanivat merkityksellisiä avustuksia alkuperäisille alueille: työtiede, ihmismittaustiede sekä inhimilliset tekijät. 1920-luvulla asti Dreyfuss opiskeli lavastaja Norman Bel Geddesin, myöhemmän kilpailijansa, oppipoikana. Henry Dreyfuss (1904 - 1972) Industrial Chic Vuonna 1929 hän avasi oman toimistonsa teolliselle ja teatterisuunnittelulle. Se oli välitön ja kestävä liiketaloudellinen menestys. Vuonna 2005 yritys jatkoi toimintaansa Henry Dreyfuss Associated -nimellä. ==Myöhempi elämä== Vuonna 1955 Dreyfuss kirjoitti Designing for People -omaelämäkerran, johon sisältyvät hänen yksinkertaistetut antropometriset mallinsa ”Joe” ja ”Josephine”. Vuonna 1960 hän julkaisi ergonomiaa käsittelevän kirjan The Measure of Man. Dreyfuss oli Industrial Design Society of American (IDSA) ensimmäinen puheenjohtaja.http://www.idsa.org/henry-dreyfuss-fidsa Dreyfuss ja hänen vaimonsa Doris Marks, joka oli vakavasti sairas, tekivät itsemurhan kotonaan South Pasadenassa, Kaliforniassa 5. lokakuuta 1972. Heidät löydettiin autostaan kuolleina, kuolinsyynä itseaiheutettu häkämyrkytys. ==Lähteet == Luokka:Yhdysvaltalaiset muotoilijat Luokka:Vuonna 1904 syntyneet Luokka:Vuonna 1972 kuolleet
Kaisla Löyttyjärvi

Kaisla Löyttyjärvi (s. 1972) on suomalainen näyttelijä. Hän näytteli Kotikatu- televisiosarjassa Pirkko Pétitiä (ent. Mäkimaa, o.s. Karppinen) vuosina 1996–2004. Hän oli mukana käsikirjoittamassa ja näyttelemässä viihdeohjelmassa Ähläm Sähläm. Lisäksi hän on näytellyt Suomen Kansallisteatterissa vuonna 2006 ensi-iltansa saaneessa näytelmässä Sorsastaja. Hänen isänsä on kamerunilainen ja äitinsä entinen kansanedustaja Marja-Liisa Löyttyjärvi. == Elokuvat ja televisiosarjat == Ilmestymisvuosi/ Ensiesiintyminen Nimi Tyyli Rooli 1996–2004 Kotikatu televisiosarja Pirkko Pètit (ent. Mäkimaa, o.s. Karppinen) 2001 Tango Kabaree elokuva 2006 Ähläm Sähläm viihdeohjelma Beba Mama 2022 Paratiisi televisiosarja Inari Lagsman ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1972 syntyneet Luokka:Elävät henkilöt
Palawaninkukastaja

Palawaninkukastaja (Prionochilus plateni) on Filippiinien kotoperäinen varpuslintu. == Esiintyminen == Palawaninkukastajat elävät Filippiinien länsiosassa Palawanin saariryhmässä. Sen elinympäristön ala on 20 000 – 50 000 neliökilometriä. Lajista tunnetaan kolme alalajia. Wilhelm Blasius kuvaili lajin holotyypin Puerto Princesasta Palawanilta.IBC == Elinympäristö == Trooppiset ja subtrooppiset kosteat alankometsät. == Lähteet == == Aiheesta muualla == *Filippiiniläinen postimerkki (Birdtheme) Luokka:Kukastajat
Helicoprion

Helicoprion on sukupuuttoon kuollut koppapäisiin kuuluva rustokalasuku, joka eli permikaudella. Lähes kaikki löydetyt fossiilit koostuvat erikoisista alaleuan kiehkuraisista osista, joissa joskus on yli 180 hammasta. Helicoprion oli luultavasti suuri haita muistuttava petokala, joka saalisti aktiivisesti meren pintavesissä. Sen lähimmät nykyään elävät sukulaiset ovat sillikuningaskalat. == Ulkonäkö ja koko == Helicoprion oli luultavasti tukevarakenteinen peto, jolla oli aggressiiviset elämäntavat. Elämäntapojensa takia sillä oli luultavasti viisi kidusaukkoa kuten hailla, eikä yksi kuten sillikuningaskaloilla. Sen kallo oli lyhyempi kuin sillikuningaskaloilla, ja sen leuan lopussa näkyi hammaskiehkura. Suurin löydetty hammaskiehkura oli läpimitaltaan 60-senttinen, ja sen perusteella on arvioitu kalan kokonaispituudeksi jopa 12 metriä. == Löytäminen ja tutkimus == Helicoprionin leukojen fossiileja on löydetty Kanadasta, Yhdysvalloista, Meksikosta, Huippuvuorilta, Venäjältä, Kazakstanista, Kiinasta, Laosista, Japanista ja Australiasta. Ensimmäisen löydön läpimitta on noin 26 senttiä. Aluksi sen arveltiin kuuluvan jollekin erikoiselle ammoniitille, mutta tarkemmissa tutkimuksissa selvisi, että se kuului jonkinlaiselle rustokalalle, ja suku nimettiin Helicoprioniksi. Venäläinen Aleksandr Petrovitš Karpinski käytti useita vuosia elämästään yrittäessään tutkia, mihin kohtaan kalaa ”kiehkura” voisi kuulua. Hän kokeili sijoittaa sen muun muassa selkäevään, pyrstöön ja yläleukaan. Myöhemmin se osattiin sijoittaa alaleukaan, mutta kiehkuran tarkka sijainti paljastui vasta 2010-luvulla, kun tutkittiin Idahosta fosforikerrostumasta löytynyttä fossiilia IMNH 36701 tietokonetomografialla. Se käytti tätä kiehkuraa murtaakseen joidenkin pääjalkaisten kuten ammoniittien, helmiveneiden ja kalmarien kuoria. == Kuvia == Tiedosto:Karpinsky 1899 Helicoprion bessonowi Fig. 73.png|Kiehkura sijoitettuna virheellisesti yläleukaan Tiedosto:Helicoprion reconstruction.jpg|Kiehkura sijoitettuna virheellisesti alaleukaan Tiedosto:Helicoprion bessonovi1DB.jpg|Kiehkura sijoitettuna virheellisesti alaleukaan Tiedosto:Moulage d'une spirale dentaire d'helicoprion.JPG|Helicoprionin hammaskiehkura == Lähteet == == Aiheesta muualla == * * * Luokka:Esihistorialliset kalat Luokka:Koppapäiset
Borneonkukastaja

Borneonkukastaja (Prionochilus xanthopygius) on Borneon kotoperäinen varpuslintu. == Esiintyminen == Borneonkukastajat elävät Borneossa, sekä Brunein, Indonesian että Malesian valtioihin kuuluvilla alueilla. Sen elinympäristön ala on 100 000–1 000 000 neliökilometriä. Tommaso Salvadori kuvaili lajin holotyypin Sarawakista.IBC == Elinympäristö == Trooppiset ja subtrooppiset kosteat metsät, sekä vuoristossa että alavilla mailla. == Lähteet == == Aiheesta muualla == *Kuva (Wild Borneo) Luokka:Kukastajat
Bukit Timah

Bukit Timah on Singaporen korkein kohta. Bukit Timahin huippu on 163,63 metrin korkeudessa, ja se sijaitsee Singaporen pääsaaren keskustassa. Mäen ympärillä sijaitsevaa aluetta kutsutaan nimellä Bukit Timah Planning Area, ja se sijaitsee 10 kilometrin päästä Singaporen liikekeskustasta. == Etymologia ja historia == Bukit Timah tarkoittaa malaijin kielellä tinaa kantavaa mäkeä, ja se on merkitty vuoden 1828 karttaan. Saaren sisäosia ei tutkittu tarkkaan, joten mäen nimitys ja tiedot sen sijainnista saatiin malaijeilta. Yhden lähteen mukaan Bukit Timahissa ei ole tinaa ja sen alkuperäinen nimi oli Bukit Temak, joka tarkoittaa temakkipuiden mäkeä. Mäen rinteillä kasvoi runsaasti pokok temak -puita. Länsimaisten mielestä Temak kuitenkin kuulosti samalta kuin Timah, joten nimi vakiintui muotoon Bukit Timah. Joidenkin mukaan timah on lyhenne suositusta naisen nimestä Fatimah. Bukit Timah tunnetaan tamiliksi nimellä eyam malai (suomeksi tinamäki), joka on suora käännös mäen malaijinkielisestä nimestä. 25 kilometrin mittainen Bukit Timah Road on Singaporen pisin tie, ja se kulkee pohjois--etelä-suunnassa saaren poikki. Tie saaren luoteisosassa sijaitsevaan Kranjiin valmistui 1845. Alueella eli runsaasti tiikereitä, jotka muodostivat vakavan uhan ihmisille. Vuonna 1860 lähes 200 ihmisen kerrottiin kuolleen tiikereiden hyökkäyksissä. Ensimmäinen matka Bukit Timah Roadin päästä päähän tehtiin vuonna 1840, ja se kesti neljä päivää. Toisessa maailmansodassa Bukit Timah oli brittiläisten joukkojen viimeinen tukikohta hyökkäävää japanilaisarmeijaa vastaan. Britit menettivät Bukit Timahin japanilaisille 11. helmikuuta 1942. Tappio oli merkittävä isku briteille. 15. helmikuuta 1942 liittoutuneiden komentaja kenraaliluutnantti A.E. Percival antautui japanilaisten komentajalle kenraaliluutnantti Tomoyuki Yamashitalle. Japanilaismiehityksen aikana alueelle rakennettiin shintolainen temppeli ja kaksi muistomerkkiä sodassa kuolleille sotilaille. Toinen oli japanilaisille ja toinen brittiläisille joukoille. Opiskelijat, japanilaiset komentajat ja brittiläisten sotavankien edustajat kokoontuivat säännöllisesti paikalle miehityksen aikana. Vain vähän ennen japanilaismiehityksen päättymistä japanilaisjoukot tuhosivat shinto-temppelin, koska he pelkäsivät brittiläisten häpäisevän paikan. Miehityksen päättymisen jälkeen Bukit Timahilla sijainneet maatilat ja plantaasit saivat väistyä tehtaiden ja pilvenpiirtäjien tieltä. 1960- ja 1970-luvuilla Bukit Timah oli merkittävä teollisuuskeskittymä. Nykyään alueella sijaitsee ylellisiä omakotitaloja ja rivitaloja, ja se on Singaporen hienostoasuinalue. == Aiheesta muualla == Luokka:Singaporen maantiede Luokka:Mäet ja kukkulat
Harlekiinikukastaja

Harlekiinikukastaja (Prionochilus thoracicus) on kaakkoisaasialainen varpuslintu. == Esiintyminen == Harlekiinikukastajat elävät Indonesiassa, Malesiassa, Bruneissa ja Thaimaassa. Lajin kanta on taantunut laajojen hakkuiden ja metsäpalojen seurauksena. Coenraad Jacob Temminck kuvaili lajin holotyypin Borneosta.IBC == Elinympäristö == Trooppiset ja subtrooppiset metsät, etenkin soistuneet metsät, aina 1 280 metrin korkeudelle merenpinnasta. == Lähteet == == Aiheesta muualla == *Oriental Bird Images (kuva) Luokka:Kukastajat
Bürgstadt

Bürgstadt on kunta Saksassa, Unterfrankenin hallintopiirissä Baijerin osavaltiossa. Se sijaitsee paikalla, missä Erf-joki yhtyy Mainiin, Odenwaldin vuorijonon koilliskulmassa. Kaupungin asukasluku on 4 284 (2015), ja se on sulautunut yhteen viereisen Miltenbergin kaupungin kanssa. Ensimmäinen tunnettu maininta Bürgstadtista on vuodelta 1181, mutta paikalla on ollut linnoitettu asumus jo historiallisella ajalla. Myös Miltenberg-Ostin nimellä tunnettu roomalainen castrum sijaitsi osittain Bürgstadtin alueella. 700-luvulta lähtien Bürgstadt kuului Mainzin arkkihiippakuntaan. Myöhäiskeskiajalta lähtien Bürgstadt menetti merkitystään, sillä Miltenberg sijaitsi strategisesti paremmalla paikalla ja oli linnan suojaama. Bürgstadt on yksi Mainin alajuoksun tärkeimmistä viininviljelyalueista. ==Lähteet== == Aiheesta muualla == Luokka:Baijerin kunnat Luokka:Unterfranken
Nopean kehityksen malli

Nopean kehityksen malli (RAD) on ohjelmistokehityksen malli, joka pyrkii nopeampaan ja laadukkaampaan kehitystyöhön kuin perinteiseen ohjelmistokehityksen elinkaareen tukeutuvat mallit (vrt. Vesiputousmalli). Termin esitteli ensimmäisenä James Martin kirjassaan Rapid Application Development (1991). Nopean kehityksen mallin tarkoituksena on dramaattisesti lyhentää ohjelmistokehitykseen kuluvaa aikaa ja näin ollen tuntuvasti parantaa ohjelmistokehittämisen tuottavuutta. ==Kehittämisen malli== Kehitystyössä kommunikointi ja suunnittelu toteutetaan ensin yhdessä perinteisen ohjelmistokehityksen mukaisesti. Suunnittelun jälkeen toteutus jaetaan sopiviin kokonaisuuksiin, komponentteihin, joiden valmistumisesta vastaa erilliset kehitystiimit. Kehitystiimit tekevät komponentin rakenteen mallintamisen ja ohjelmointityön erillään muista tiimeistä. Kehitystyö on aikasidonnaista eli komponenttien valmistumiselle on tiukat aikarajat. Lopuksi komponentit yhdistetään yhdeksi ohjelmistoksi. Mallin mukainen kehitystyö on myös vahvasti iteratiivista ja sen tukena käytetään paljon prototyyppien tekemistä. ==Hyödyt== Nopean kehittämisen mallin hyötynä on nopea ohjelmistoprojektin läpimenoaika. Käytännössä tämä tarkoittaa, että jätettäessä alkusuunnittelu ja -määrittely vähemmälle huomiolle, säästetään aikaa itse mallinnus- ja ohjelmointityölle. Hyödyksi voidaan katsoa myös ajan ja henkilöresurssien säästö. ==Kritiikki== Nopean kehityksen malli on saanut myös paljon kritiikkiä osakseen. Kritiikki johtuu osin siitä, että sitä tulkitaan monella eri tapaa. Nopean kehityksen mallilla saatetaan ymmärtää vain eri ohjelmistokehityksen vaiheiden nopeuttamista tai sitä saatetaan käyttää tekosyynä sivuuttaa joitakin ohjelmistokehityksen perusperiaatteita. Mallia on kritisoitu myös siitä syystä, että nopealla kehitystyöllä ei voida saavuttaa korkeaa laatua. Sen on sanottukin soveltuvan parhaiten yksinkertaisten ohjelmistojen kehittämiseen, ja vaativien ohjemistojen rakentamiseen tulisi käyttää muita ohjelmistokehitysmalleja. ==Katso myös== *Ketterä ohjelmistokehitys ==Kirjallisuutta== * * Luokka:Ohjelmistoprojektin hallinta
Pelastajat (draamasarja)

Pelastajat on Yle TV1:n keväällä 1998 esittämä draamasarja. Kymmenosainen sarja tapahtuu kuvitteellisen Huimalan kaupungin paloasemalla. Sarjan käsikirjoitti Tapani Bagge ja ohjasi Ville Koivisto. Pääosia esittävät Svante Martin, Antti Seppä, Markku Tuulenkari, Sami Kojonen, Tommi Liski, Janne Virtanen, Katariina Kuisma ja Laura Elo. Sarjan tuotti Video-Match Oy, ja sarjasta tehtiin myös dokumentti Näin tehtiin Pelastajat. Sarjan musiikin on säveltänyt Heikki Elo. Elon säveltämä ja Turkka Malin sanoittama kappale ”Tuleen rakkauden” toimi lopputekstien tunnusmusiikkina ja sen esitti Rami Välimäki. == Lähteet == Luokka:1990-luvun suomalaiset draamasarjat Luokka:Yle TV1:n televisio-ohjelmat
Popcorn (täsmennyssivu)

Popcorn voi tarkoittaa muun muassa seuraavia asioita: * popcorn, pikaruoka * ”Popcorn”, Gershon Kingsleyn säveltämä instrumentaalikappale vuodelta 1969 * Popcorn, Ben Eltonin kirjoittama romaani vuodelta 1996 * Popcorn, Mark Herrierin ohjaama elokuva vuodelta 1991 * Popcorn, Darren Fisherin ohjaama elokuva vuodelta 2007
Riikka Hakola

Riikka Johanna Hakola (7. joulukuuta 1962 Seinäjoki – 5. helmikuuta 2024 Helsinkihttps://www.hs.fi/muistot/art-2000010308937.html) oli suomalainen oopperalaulaja, äänialaltaan sopraano. Koulutukseltaan hän oli musiikin maisteri. Riikka Hakola opiskeli laulua Sibelius-Akatemiassa sekä yksityisesti Lontoossa, New Yorkissa, Milanossa ja Wienissä. Hän voitti 1987 Kangasniemen laulukilpailun ja sai samana vuonna toisen palkinnon Timo Mustakallio -laulukilpailussa. Hakola vieraili Suomen Kansallisoopperan solistina vuodesta 1990; lisäksi hän esiintyi Moskovan Bolšoi-teatterissa ja muun muassa useissa Pohjoismaiden, Saksan ja Yhdysvaltojen oopperataloissa. Hakolan esittämien yli 40 roolin joukossa ovat muun muassa Violetta (La Traviata), Donna Anna (oopperasta Don Giovanni), Fiordiligi (Così fan tutte), Lucia di Lammermoor, Micaëla (Carmen), Arabella, Anna Bolena, Rosina (Sevillan parturi) ja Gilda (Rigoletto). Hakola kantaesitti myös suomalaisia sävellyksiä ja oli mukana TV- oopperoissa. Hän esiintyi orkesterien solistina yli 20 maassa. Hakola harrasti ratsastusta, jossa hän saavutti SM-hopean juniorien kouluratsastuksessa vuosina 1980 ja 1981. Riikka Hakolan sisar on mediataiteilija Marikki Hakola. ==Lähteet== Luokka:Suomalaiset sopraanot Luokka:Vuonna 1962 syntyneet Luokka:Vuonna 2024 kuolleet
Wymysorys

Wymysorys (Wymysiöeryś) on saksalle läheistä sukua oleva kieli, jota puhutaan puolalaisessa Wilamowicen kaupungissa Sleesian voivodikunnassa. Wymysorys on uhanalainen kieli ja sillä on vain 70 puhujaa, joista suurin osa on vanhuksia. Kielen puhujista kaikki ovat kaksikielisiä, eli he osaavat myös puolaa. Kieli erkani yläsaksasta 1100-luvulla; saksan kielen ohella se on saanut vaikutteita samalle alueelle muuttaneiden siirtolaisten kielistä, joita olivat hollanti, friisi ja muinaisenglanti. ==Kielinäyte== ===”Isä meidän” -rukous wymysorykseksi=== Ynzer Foter, dü byst ym hymuł, Daj noma zuł zajn gywajt; Daj Kyngrajch zuł dö kuma; Daj wyła zuł zajn ym hymuł an uf der aot; dos ynzer gywynłichys brut gao yns haojt; an fercaj yns ynzer siułda, wi wir aoj fercajn y ynzyn siułdigia; ny łat yns cyn zynda; zunder kaonst yns reta fum nistgüta. [Do Dajs ej z Kyngrajch an dy maocht, ans łaowa uf inda.] Amen ==Lähteet== ==Aiheesta muualla== * Wymysoryksenkielinen Wikipedia hautomossa *Wilamowicen kotisivut Luokka:Germaaniset kielet Luokka:Puolan kielet
Viljo Nousiainen

Viljo Nousiainen (9. maaliskuuta 1944 Kiuruvesi – 11. kesäkuuta 1999 Göteborg) oli suomalainen yleisurheiluvalmentaja. Nousiainen loi uransa Ruotsissa. Hänen tunnetuin valmennettavansa oli korkeushyppääjä Patrik Sjöberg. Nousiaisen valmennettaviin kuului myös Yannick Tregaro, joka otti valmentajan roolin Nousiaisen kuoltua. Patrik Sjöberg paljasti vuonna 2011 ilmestyneessä omaelämäkerrassaan "Det du inte såg" (Se, mitä et nähnyt) isäpuolensa Nousiaisen käyttäneen häntä seksuaalisesti hyväkseen. Kirjan ilmestymisen jälkeen muutkin korkeushyppääjät, ruotsalainen Yannick Tregaro ja norjalainen Christian Skaar Thomassen kertoivat joutuneensa Nousiaisen hyväksikäytön uhreiksi. == Lähteet == Luokka:Suomalaiset yleisurheiluvalmentajat Luokka:Ruotsalaiset yleisurheiluvalmentajat Luokka:Ruotsinsuomalaiset henkilöt Luokka:Vuonna 1944 syntyneet Luokka:Vuonna 1999 kuolleet
AO Kavala

Athlitikos Omilos Kavala eli AO Kavala on jalkapalloseura Kaválan kaupungista. Seura pelaa Kreikan toiseksi korkeimmalla sarjatasolla Beta Ethnikissa. ==Aiheesta muualla== *Viralliset kotisivut Luokka:Kreikkalaiset jalkapalloseurat Luokka:Kavála Luokka:Vuonna 1965 perustetut urheiluseurat
PAS Giannina

Panipeirotikos Athlitikos Syllogos Giannina () eli PAS Giannina on jalkapalloseura Ioánninan kaupungista. Seura on perustettu 1966. Se pelaa Kreikan jalkapallon toiseksi korkeimmalla sarjatasolla. == Aiheesta muualla == *Viralliset kotisivut Luokka:Kreikkalaiset jalkapalloseurat Luokka:Vuonna 1966 perustetut urheiluseurat
Hans Mayer

Hans Mayer (19. maaliskuuta 1907 Köln – 19. toukokuuta 2001 Tübingen) oli saksalainen kirjallisuudentutkija. Mayer oli myös juristi ja yhteiskuntatieteilijä sekä saavutti kansainvälistä kuuluisuutta kriitikkona, kirjailijana ja musiikkitieteilijänä. == Aiheesta muualla == * Obituary for Hans Mayer * Katalog der Deutschen Nationalbibliothek Luokka:Saksalaiset kirjallisuustieteilijät Luokka:Saksalaiset kriitikot Luokka:Vuonna 1907 syntyneet Luokka:Vuonna 2001 kuolleet
Timo Mustakallio -laulukilpailu

Timo Mustakallio -laulukilpailu on Savonlinnan Oopperajuhlien Timo Mustakallion säätiön ja Suomen kulttuurirahaston Eero Rantalan rahaston järjestämä laulukilpailu suomalaisille oopperalaulajille. Kilpailu on järjestetty vuodesta 1974. Alkuun kilpailtiin joka vuosi, mutta 1990-luvun alusta lähtien kilpailu on pidetty kahden tai kolmen vuoden välein. Kilpailussa etsitään lupaavaa ja kehityskykyistä laulajaa ei niinkään teknisesti taitavinta esittäjää. Oopperalaulaja Timo Mustakallio perusti 1973 nimeään kantavan säätiön rohkaisemaan nuoria laulajia ja edistämään suomalaista laulutaidetta. Säätiön ja oopperajuhlien järjestämä kilpailu on avoin korkeintaan 30-vuotiaille Suomen kansalaisille. Vuodesta 2013 lähtien ikäraja on 28 vuotta. Ennen varsinaista kilpailua tehdään nauhoitusten perusteella esikarsinta. Vuonna 2015 voittajan palkinto oli 15 000 euroa, lisäksi Suomen kulttuurirahaston Eero Rantalan rahasto jakoi 10 000 euron stipendin. Vuonna 2021 palkinnot olivat samansuuruiset. ==Voittajat== *1974 Leena Kiilunen *1975 Walton Grönroos *1976 Raili Viljakainen *1977 Kalevi Olli *1978 Anitta Ranta *1979 Annukka Mäenpää *1980 Leena Kosola *1981 Raimo Sirkiä *1982 Jorma Silvasti *1983 Satu Sippola-Nurminen *1984 Ulla Sippola *1985 Margit Westerlund *1986 Airi Tokola *1987 Kirsi Tiihonen *1988 Ari Grönthal *1989 Päivi Nisula *1991 Pia Freund *1993 Sami Luttinen *1995 Johanna Rusanen *1998 Gabriel Suovanen *2000 Helena Juntunen *2002 Laura Pyrrö *2004 Petrus Schroderus *2006 Mika Nisula *2008 Marjukka Tepponen *2011 Miina-Liisa Värelä *2013 Tuuli Takala *2015 Markus Suihkonen *2017 Aurora Marthens *2019 Iris Candelaria *2021 Johan Krogius *2023 Iirisilona Segerstam ==Lähteet== Luokka:Suomalaiset laulukilpailut Luokka:Klassisen musiikin tapahtumat Suomessa
Sakari Pesola

Sakari Pesola (s. 4. lokakuuta 1963 Töysä) on Kolmas Nainen -yhtyeen kitaristi ja säveltäjä. Musiikkiuran ulkopuolella hän toimii historian ja yhteiskuntaopin opettajana Pohjois-Haagan Yhteiskoulun lukiossa ja yläkoulussa.PHYK Pesola on tehnyt vuonna 2003 lisensiaattitutkimuksen otsikolla ”Suomalaisen populaarimusiikin tuotanto ja julkisuus 1925–1938”.Arto Nyberg -ohjelma 18.10.2009 Kolmannen Naisen tauon aikana Pesola soitti Luunelonen-yhtyeessä vuosina 1996-97.Universal Luunelonen ==Lähteet== == Aiheesta muualla == * Haastattelu Ylioppilaslehdessä * Sakari Pesola 375 humanistia -sivustolla 1.4.2015, Helsingin yliopiston humanistinen tiedekunta Luokka:Suomalaiset kitaristit Luokka:Suomalaiset opettajat Luokka:Vuonna 1963 syntyneet Luokka:Elävät henkilöt
Otteita kumouksellisista kokouksista

Otteita kumouksellisista kokouksista (Protokollsutdrag från subversiva möten) on turkulaisen suomenruotsalaiskirjailijan Henrik Janssonin toinen suomennettu romaani. Alkuteos ilmestyi 2007, suomennos 2009.Henrik Jansson . Finlands svenska författareförening. Viitattu 4.3.2017. Teoksen on suomentanut Mikko Laaksonen. Jansson käy romaanihenkilö Henrik Janssonin kautta läpi 70-lukulaista nuoruuttaan ja taistolaisvuosia Turussa. Hän etsii sitä menneisyyden nuorukaista, joka "pyyteettä halusi tehdä hyvää". Tarinan taustana on Janssonin omat kokemus suomenruotsalaisessa teiniradikalismissa ja Åbo Akademin opiskelijapiireissä. Kriitikon mukaan kuvausta ei sen suomenruotsalaisen taustan vuoksi voi pitää yleispätevänä, vaikka se sisältääkin samaa, mitä yleisesti tarkoitetaan taistolaisuudella. Taistolaisuuden käsittely suomenkielisestä kaunokirjallisuudessa on vähäistä, lähinnä Raija Oranen on tuonut sitä esiin romaanihenkilöidensä kautta. Vaikka teos on poliittinen muistelma, se on samalla herkkä nuorisokuvaus. Kriitikko pitää teoksen avaimena ryhmäeuforiaksi tiivistyvää joukkolaulantaa ja kehuu Janssonin kykyä liukua vuosikymmenestä toiseen ja takaisin. Hän pitää juonta ja henkilöitä uskottavina lukuun ottamatta Stasin ja KGB:n informantteja metsästävää miestä, josta hänen mukaansa jää koominen vaikutelma. Laaksosen suomennosta hän kehuu notkeaksi. ==Lähteet== ==Aiheesta muualla== *Teos Otteita kumouksellisista kokouksista Sammakon sivuilla Luokka:Vuoden 2009 kirjat Luokka:Suomalaiset romaanit Luokka:Taistolaisuus
ISO 9126

ISO 9126 on kansainvälinen ISO-standardi ohjelmistojen laadun evaluointiin. Standardin tavoitteena on määritellä yhdenmukaiset mittaustavat ohjelmistojen laatuvaatimuksille. Standardia tarvitaan, koska usein erilaiset laatuun liitetyt termit, kuten esimerkiksi ylläpidettävyys, voidaan ymmärtää hyvin eri tavoin eri ihmisten keskuudessa. ==Yleistä== Ohjelmiston laatu vaikuttaa useisiin eri osapuoliin. ISO 9216 pyrkii ottamaan ohjelmiston laadussa useita erilaisia näkökulmia huomioon. Jaottelua tehdään esimerkiksi sen suhteen, onko kyseessä ohjelmiston loppukäyttäjä, ohjelmiston kehittäjä vaiko erillinen ohjelmiston laadun evaluoija. ISO 9216 -standardin lisäksi on olemassa ISO 14598 -standardi, joka määrittelee prosessit, joita noudatetaan mitattaessa ISO 9216:n määrittelemiä kriteereitä. ==Standardin jaottelu== Standardi on organisoitu neljään osaan: * Laatumalli * Sisäiset mittaukset * Ulkoiset mittaukset * Käytön laatu === Laatumalli === Laatumalli, ISO 9126-1, on standardin ensimmäinen osa. Laatumalli jaottelee ohjelmiston laadukkuutta mittaavat kriteerit seuraavasti: * Funktionaalisuus ** Soveltuvuus ** Tarkkuus ** Yhteentoimivuus ** Mukautuvuus (esimerkiksi mukautuvuus käytettyihin standardeihin) ** Turvallisuus * Luotettavuus ** Ohjelmiston "kypsyys" ** Toipumiskyky ** Virheiden sietokyky ** Mukautuvuus luotettavuuteen * Käytettävyys ** Opittavuus ** Ymmärrettävyys ** Käytettävyys ** Miellyttävyys ** Mukautuvuus käytettävyyteen * Tehokkuus ** Ajan kulutus ** Resurssien kulutus ** Mukautuvuus tehokkuuteen * Ylläpidettävyys ** Vakaus ** Analysoitavuus ** Muokattavuus ** Testattavuus ** Mukautuvuus ylläpidettävyyteen * Siirrettävyys ** Sopeutuvuus ** Asennettavuus ** Vaihdettavuus (esimerkiksi päivitettäminen seuraavaan ohjelmistoversioon) ** Rinnakkaiselo ** Mukautuvuus siirrettävyyteen === Sisäiset mittaustavat === Sisäiset mittaustavat sisältävät mittaustavat, jotka eivät vaadi ohjelmiston ajamista (staattiset mittaukset). === Ulkoiset mittaustavat === Ulkoiset mittaustavat sisältävät mittaukset, jotka tehdään ohjelmiston suorituksen aikana. === Käytön laatu === Käytön laatua voidaan alkaa mittaamaan kun ohjelmisto on valmis sekä lopullisessa käyttöympäristössään. Ideaalitilanteessa ohjelmiston sisäinen laatu määrittää ulkoisen laadun, ja ulkoinen laatu puolestaan laadun ohjelmiston käytössä. Käytön laatua mittaava standardi pohjautuu ohjelmiston laatua mittaavaan http://satc.gsfc.nasa.gov/support/STC_APR96/qualtiy/stc_qual.html , jonka McCall sekä hänen kollegansa kehittivät vuonna 1977. McCallin laatumalli on organisoitu kolmen tyyppisten laatukarakterisointien ympärille. == Katso myös == * ISO 9000 * Ohjelmiston laatu ==Lähteet== == Kirjallisuutta == *Scalet et al., 2000: ISO/IEC 9126 and 14598 integration aspects: A Brazilian viewpoint. The Second World Congress on Software Quality, Yokohama, Japan, 2000. Luokka:ISO Luokka:Ohjelmistotuotanto